PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a III-a
Numărul lecţiei în modul (conform proiectării de lungă durată): 13/15
Tipul lecției: lecție mixtă 

Subiectul lecției: Selecții

Unități de competențe:
3.12. Utilizarea instrucțiunilor de selecție în programele elaborate. 
3.13. Combinarea diferitor tipuri de instrucțiuni în programele elaborate. 
3.14. Rularea şi depanarea programelor (secvențelor de instrucțiuni) în mediul vizual.

Obiectivele lecției: 
La finalul lecției, elevul va fi capabil:
O1: să recunoască și să denumească elementele unei instrucțiuni de selecție (condiție, ramuri, rezultat logic);
O2: să stabilească corect dacă o propoziție este adevărată sau falsă și ce acțiune se realizează în funcție de rezultat;
O3: să formuleze corect propoziții condiționale în contexte cotidiene și digitale;
O4: să creeze simple instrucțiuni de selecție și să le utilizeze logic în algoritmi sau povești digitale.

Strategii didactice:
Metode, tehnici și procedee didactice: conversația euristică, jocul didactic, lectura ghidată, completarea, metoda pălăriilor gânditoare, exercițiul, analiza, ordonarea logică, problematizarea, jocul de rol, creația scrisă, metoda cadranelor, instruirea prin mijloace TIC
Forme de organizare: frontală, individuală, în perechi, în grupe
Mijloace de învățare: manual, fișe de lucru, cartonașe, anexe, calculator, tabla interactivă, materiale de scris, video educațional, scheme logice

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)
[bookmark: _GoBack]
Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ, Clasa a III-a. Autori: Anatol Gremalschi, Sergiu Corlat, Andrei Braicov, Tatiana Veverița: III_Educatia digitala (a. 2020, în limba romana).pdf - Google Drive 
6. Glosar_Educatie_Digitala_2018-09-3.pdf - Google Drive
7. Educație online. Lecții filmate: https://educatieonline.md/Video?class=1&discipline=24
8. Educație digitală, State D., Rotaru A., Mîrzenco T., Caiet pentru clasa a III-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metodă/Formă de activitate/Resurse)

	Evocare

	O1, O2
	1. Imaginați-vă în situații cotidiene și răspundeți la întrebări.
· Dacă plouă, ce faci? 
a) Ies afară fără umbrelă.		b) Stau acasă.			c) Iau o umbrelă.

· Dacă semaforul indică roșu, ce faci? 
a) Trec strada.			b) Aștept.			c) Mă întorc din drum.

	5-7 min
	joc didactic / frontal / întrebări cu opțiuni, conversație, tabla

	
	O1, O2
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi vom afla cum o condiție ne permite să selectăm; cum putem transforma instrucțiunea condițională în una de selecție; cum să alcătuim programe care să conțină selecții.
	
	conversația euristică / frontal / discuție ghidată, formulare de ipoteze

	Realizarea sensului
	O1
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 74).
Sursă suplimentară: https://educatieonline.md/details?45239c8353eb4d35974f09d81e4c75cb 
	10-15 min
	lectura ghidată, lectura în lanț / frontal / manual, video educațional

	
	O1, O2
	4. Stabiliți corespondențe dintre termeni cu explicațiile lor.
	Adevărat 
	
	 Permite alegerea unei acțiuni în funcție de o afirmație.

	Condiție 
	
	 Rezultatul logic al unei afirmații este corect.

	Fals 
	
	 Rezultatul logic al unei afirmații este incorect.

	Instrucțiune de selecție 
	
	 O propoziție care poate fi evaluată ca fiind adevărată sau falsă.



	
	exercițiul de asociere / individual / fișă cu termeni și explicații

	
	O1, O2
	5. Corectați propozițiile pe care le considerați false.
a) Instrucțiunile de selecție permit alegerea între două acțiuni în funcție de o condiție.
b) O instrucțiune de selecție nu poate fi combinată cu o buclă.
c) Condiția dintr-o selecție poate avea doar valoarea „adevărat”.
d) Dacă condiția este falsă, se execută întotdeauna prima ramură.
	
	analiza, completarea / frontal / propoziții cu greșeli, tabele

	
	O1, O2
	6. Completați enunțurile.
a) Instrucțiunea de selecție decide ce acțiune să fie efectuată în funcție de...
b) Instrucțiunile de selecție cu două ramuri pot fi utilizate pentru...

	
	completarea / individual / fișe cu enunțuri lacunare

	Reflecție

	O2, O3, O4
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.

7. Activitate: Pălăriile gânditoare – Cum luăm decizii bazate pe o condiție?
🎩 Pălăria albastră – Gândirea organizatorică
Sarcină: Realizați o schemă logică în care să organizați pașii pe care îi urmați zilnic pentru a vă pregăti de școală. Includeți minimum două exemple de decizii condiționale (ex.: Dacă este frig, ia geaca groasă).
🎩 Pălăria albă – Gândirea informativă, neutră
Sarcină: Recitiți informația despre condiție și instrucțiunea condițională din manual. Pregătiți un mini-glosar digital: explicați termenii „condiție”, „selecție”, „adevărat/fals”, oferind și câte un exemplu concret pentru fiecare.
🎩 Pălăria galbenă – Gândirea pozitivă
Sarcină: De ce este util să folosim selecția în programe și în viață? Gândiți-vă la avantajele luării deciziilor bazate pe condiții. Când v-a ajutat o astfel de alegere să evitați o greșeală?
🎩 Pălăria neagră – Gândirea critică, precaută
Sarcină: Ce probleme pot apărea dacă nu folosim instrucțiuni condiționale corecte într-un program? Dar dacă luăm decizii greșite în viață, fără a verifica condiția? Dați exemple (ex.: „Dacă e verde la semafor, trec / dar dacă nu verific, pot greși”).
🎩 Pălăria verde – Gândirea creativă
Sarcină: Inventați o poveste scurtă sau o scenetă în care personajele iau decizii pe baza unor condiții (de ex.: „Dacă ai terminat temele, poți merge în parc”). Ilustrați una dintre situații sub formă de schemă logică.
🎩 Pălăria roșie – Gândirea emoțională
Sarcină: Gândiți-vă la o situație în care ați fost nevoiți să alegeți: dacă să faceți ceva sau nu, în funcție de o anumită condiție. Cum v-ați simțit? A fost greu? Ce ați învățat din acea experiență? Scrieți un scurt paragraf sau discutați în echipă.
	10-15 min
	metoda pălăriilor gânditoare / în grupuri / fișe de lucru tematice, flipchart

	
	O3, O4
	8. Analizați exemplul. Scrieți două instrucțiuni de selecție pentru fiecare situație.
Exemplu. Dacă pământul este umed, atunci plantează floarea; altfel, udă pământul mai întâi.
	Dacă ai teme de făcut, ce faci?

	Dacă ai un bilet la spectacol, ce faci?
	Dacă vrei să pleci la bunici, ce faci?




	
	exercițiul / individual / fișe cu situații cotidiene și decizii condiționale

	
	O3, O4
	9. Uniți fiecare situație de mai jos cu programul care face posibilă realizarea sarcinii (Anexa 1).

	
	analiza, potrivirea / individual / Anexa 1 (fișă cu selecții și programe)

	
	O3, O4
	10.  Restabiliți algoritmul pentru fiecare situație propusă (Anexa 2).

	
	ordonarea logică, corectarea / individual / Anexa 2 (algoritmi dezordonați)

	Extindere
	O4
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.

11. Creațiă o poveste cu un personaj care trebuie să treacă printr-un labirint. Includeți selecții care să-l ajute să aleagă ce să facă la fiecare intersecție.
	8-15 min
	creație scrisă, joc de rol / individual sau în perechi / poveste + labirint, coli, markere

	
	O4
	12. Evaluarea lecției. Autoaprecierea, reflecția. Elevilor li se propune să formuleze concluzii, redând anumite emoții, trăiri, impresii acumulate la sfârșitul orei de Educație digitală, relatând:
· Cel mai curios lucru aflat la această oră;
· Cea mai interesantă informație aflată;
· Un lucru știu înaintea lecției;
· Un aspect încă neînțeles;
· O curiozitate rămasă;
· O întrebare;
· O rugăminte/ solicitare.
	
	metoda cadranelor, conversația reflexivă / individual / fișă cadrane, caiet




Anexa 1

Anexa 2

Lectia 7: Ortografie: Conditionale m C

[ Toate marcajele

Instructi Doar pentru profesori

»

Sub fiecare dintre acei nori este o floare sau un fagure de miere!

Foloseste blocul "daca/altfel" pentru a colecta nectar daca acolo este o floare. Altfel creaza miere (deoarece acolo
% este un fagure).

